詩一首
作者：方翥
朝代：宋

paragraphs: 江山入眼昔無殊，只有人事堪嗟歔。
權門雜沓行苞苴，屠兒販客紆青朱。
梵儀膜拜參浮屠，癡兒嬌子不識書。
淫坊博塞爲歡娛，金章下堂揖老胥，老胥分庭抗士儒。
身裹道衣臂佛珠，歲時入謁何易于。
羊肩斗酒清而腴，酬酢偃蹇以字呼。
官家赤子元何辜，一毫枉直憑青蚨。
十八年前此事無，作詩一笑君應呼。